
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: S/6251-10/2016
Előterjesztés elkészítésének időpontja: 2016. december 5.
Előterjesztést készítette: dr. Tóth Krisztina jegyző
Előterjesztést jóváhagyta: -

Előterjesztést véleményezi: PVB
Döntés módja: nyílt szavazás, minősített szótöbbség 
Mellékletek: rendelettervezet (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének
2016. december 15-én tartandó munkaterv szerinti ülésére

7. napirendhez

Tárgy:
Rendeletmódosítás az önkormányzati temetőkben alkalmazandó díjakról
Tisztelt Képviselő-testület!

A temetőkről és a temetkezésről szóló 1999. évi XLIII. törvény (Ttv.) 40. § (1) bekezdése alapján a köztemetőkre vonatkozó díjak mértékét az önkormányzat rendeletben állapítja meg, a díjmértékeket évente felül kell vizsgálni.
A Ttv. 40. § (5) bekezdése szerint a települési önkormányzat képviselő-testülete a temetői díjak megállapításakor kikéri a fogyasztók területileg illetékes érdekképviseleti szerveinek véleményét.
A fentiek alapján sor került a díjak felülvizsgálatára, a Képviselő-testület 135/2016. (VIII. 18.) ÖKT határozatával az alábbi díjakat bevezetését irányozta elő 2017. január 1-jétől:
egyes sírhely megváltási díja 
10 000 Ft + áfa /25 év
kettes sírhely megváltási díja
20 000 Ft + áfa /25 év
 

urnafülke megváltási díja
20 000 Ft /10 év
 

urnasírhely megváltási díja
25 000 Ft /10 év
 
a temetőben vállalkozásszerűen munkát végzők által fizetendő temetőfenntartási hozzájárulás díja: 
2000 Ft + áfa /alkalom
Véleményezés végett először megkerestük a Közép-magyarországi Fogyasztóvédelmi Egyesületet, ahonnan nem kaptunk választ.

Ezt követően az Országos Fogyasztóvédelmi Egyesülethez (1012 Budapest, Logodi u. 22-24.) fordultunk, melynek elnöke 2016. november 17-én kelt levelében a következő véleményt adta: „Ha Sülysáp város Képviselő Testület elfogadta, hogy az urnafülke és urnasírhely megváltási díja összességében aránytalanul drágább, mint a hagyományos sírhelyeké, nincs ellene kifogásunk, még akkor sem, ha az arányosítást - már azt otthon őrzött hamvak elkerülése miatt is - megfontolásra érdemesnek tartjuk.”
Kérem az előterjesztésben foglaltak szíves megvitatását, és a szükséges rendeletmódosítás elfogadását.

Sülysáp, 2016. december 5.

Horinka László s.k.


polgármester
MELLÉKLET

Sülysáp Város Önkormányzata Képviselő-testületének

…/2016. (...) önkormányzati rendelete

a temetők rendjének szabályozásáról szóló 10/2003. (X. 27.) önkormányzati rendelet módosításáról

Sülysáp Város Önkormányzatának Képviselő-testülete az Alaptörvény 32. cikkével, valamint a temetőkről és a temetkezésről szóló 1999. évi XLIII. törvény 40. § (1) bekezdésével kapott feladatkörében, illetve felhatalmazással a következőket rendeli el:

1. § A temetők rendjének szabályozásáról szóló 10/2003. (X. 27.) önkormányzati rendelet 1. melléklete helyébe az 1. melléklet lép.

2. § E rendelet 2017. január 1-jén lép hatályba, majd az azt követő napon hatályát veszti.

Sülysáp, 2016. december 15.

Horinka László
dr. Tóth Krisztina


polgármester
jegyző

1. melléklet a …/2016. (…) önkormányzati rendelethez

Az önkormányzat fenntartásában levő temetőkben alkalmazandó díjak 2017. január 1-jétől:
1. egyes sírhely megváltási díja
10 000 Ft + áfa /25 év

2. kettes sírhely megváltási díja
20 000 Ft + áfa /25 év 
3. urnafülke megváltási díja
20 000 Ft /10 év 
4. urnasírhely megváltási díja
25 000 Ft /10 év 
5. a temetőben vállalkozásszerűen munkát végzők által fizetendő temetőfenntartási hozzájárulás díja: 
2000 Ft + áfa /alkalom[image: image2.jpg]

